**PROPOZÍCIE AMFO 2022**

 Propozície regionálnej postupovej súťaže amatérskej fotografie **AMFO 2022**

Vyhlasovateľ: Národné osvetové centrum v Bratislave

Usporiadateľ: Podduklianské osvetové stredisko vo Svidníku

 Mesto Stropkov – odbor školstva a kultúry

Miesto konania: spoločenská sála Kultúrneho strediska v Stropkove

Termín vernisáže: **08. 04. 2022 o 16.00 hod.**

Uzávierka súťaže: **25. 03. 2022**

**Výstava potrvá: 29. 04. 2022**

Celoštátna postupová súťaž a výstava amatérskej fotografickej tvorby AMFO je najstaršou a najprestížnejšou súťažou a zároveň vrcholným podujatím tohto druhu na Slovensku. Súťaž je určená deťom, mládeži a dospelým. Súťaž nie je tematicky zameraná, ani vymedzená.

**Ciele súťaže**

Hlavným cieľom súťaže je nadobúdanie vedomostí, rozvíjanie zručností a umelecko-odborný rast jednotlivcov prostredníctvom poznávania, realizácie a prezentácie umeleckej tvorby v oblasti amatérskej fotografickej tvorby.

**Kolá súťaže**

Súťaž má postupový charakter a je trojstupňová:

1. regionálne súťaže a výstavy
2. krajské súťaže a výstavy
3. celoštátna súťaž a výstava

**Súťažné kategórie**

1. **veková skupina: autori do 15 rokov**
	1. kategória: čiernobiela fotografia
	2. kategória: farebná fotografia
2. **veková skupina: autori od 15 do 25 rokov**
	1. kategória: čiernobiela fotografia
	2. kategória: farebná fotografia
3. **veková skupina: autori nad 25 rokov**
	1. kategória: čiernobiela fotografia
	2. kategória: farebná fotografia

**Bez rozlíšenia veku:**

* 1. kategória: cykly a seriály
	2. kategória: experiment (Experimentom sa rozumie dielo, ktoré hľadá nové prístupy k fotografickému médiu, či skúma podstatu fotografie a jej hraníc. Môže využívať presahy do iných médií, alternatívne fotografické techniky, inštalácie...)

**Podmienky pre súťažiacich**

Na súťaži sa môže zúčastniť každý tvorca fotoamatér, občan Slovenskej republiky. Do základného kola súťaže sa súťažiaci prihlasuje podľa miesta svojho bydliska, alebo pôsobenia **vyplnením elektronického formulára** na stránke Národného osvetového centra:

http: //www.nocka.sk/sutaze-a-prehliadky/amfo/, v časti „Chcem sa prihlásiť“.

Súťažiaci sa prihlasuje do vekových skupín a kategórií **podľa veku**, ktorý dosiahol v roku vzniku fotografie. Do súťaže je možné zaslať len diela, ktoré vznikli v rokoch 2018 – 2022 a zároveň **sa nezúčastnili** na žiadnom inom ročníku súťaže AMFO. **Nie je možné** prihlásiť ani diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.

Limit pre jednotlivé fotografické diela je **maximálne 3 fotografie** v kategórii čiernobielej fotografie, **3 fotografie** v kategórii farebnej fotografie, **jeden** **súbor** v kategórii cykly a seriály a **jeden** **súbor** v kategórii experiment. Limit pre kategóriu cykly a seriály je minimálne 3 a maximálne 5 fotografií obsahovo i formálne jednotných. V kategórii experiment je možné nahrať maximálne 10 fotografií a potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.

Odporúčaná (nie povinná) témapre 50. ročník Národným osvetovým centrom je: **Pamäť**.

Pre tlač fotografií je povinný **formát 30 x 40 cm** (aj 30 x 45 cm), **40x30** a **30 x 30 cm.** Každý autor je povinný **čitateľne označiť** svoje súťažné fotografie na rube **identifikačným štítkom**, ktorý je súčasťou prihlášky. Fotografie **nesmú byť odovzdané adjustované.**

Podmienkou účasti je **predloženie diela v digitálnej a tlačenej verzii**. Do prihlášky je autor povinný **nahrať všetky fotografie vo** formáte jpg s 300dpi. Veľkosť fotografie nesmie presiahnuť 10 MB.Každá fotografia musí byť pomenovaná v presnom poradí:

veková skupina.kategória\_meno\_priezvisko\_názov diela

**Organizačné zabezpečenie a riadenie súťaže**

Každý autor sa **najneskôr do 25. 03. 2022**

**• prihlási** v elektronickom systéme Národného osvetového centra

**• doručí** svoje práce na adresu:

**Okres Svidník: Okres Stropkov:**

Podduklianske osvetové stredisko vo Svidníku Mesto Stropkov - OŠK

Sovietskych hrdinov 160/74 Hlavná 38/2

089 01 Svidník 091 01 Stropkov

Vystavené budú tie práce, ktoré vyberie odborná porota.

Odbornú porotu vymenujú riaditeľka POS PhDr. Mária Pajzinková a vedúci OŠK MsÚ Stropkov Mgr Tibor Kubička.

**Výsledky súťaže** organizátor vyhlási na vernisáži, ocenení autori budú písomne vyrozumení a výsledky nájdete i na webovej adrese a FB stránke Podduklianského osvetového strediska vo Svidníku a mesta Stropkov [www.osveta.sk](http://www.osveta.sk) a [www.stropkov.sk](http://www.stropkov.sk)

Bližšie informácie pre okres Svidník: Bližšie informácie pre okres Stropkov:

**Katarína Grusová Bc. Anežka Madzinová**

Odborná pracovníčka pre film, fotografiu, samostatný odborný

výtvarníctvo a výstavníctvo kultúrnovýchovný pracovník

č. t. 054/7521068 odbor školstva a kultúry

č. t. 054/7521068; email: pos-zuc3@svitel.sk 054/4868862,

email: anezka.madzinova@stropkov.sk